Winyi Acholi/Acholi resident birds
Okelo P Patuda/Nero Madit
ACUT/VULTURE
Winyo Acut tye ki kite ma ngene mada i lobo Acholi, pi cam labongo ngono. Acut tye winye ma kome col lano, wiye tye tar, ngute ki toke tye otal, eme tye oduke ki yer matar calo pa gweno gibor, doge ogom mabit me yeco ringo kom gin acam ne.
Acut winyo ma kome tek dok nen lik ma wange orony macol i kin poke, ento ki bit madit me ngiyo cam ki i tene mabor pol. Kadi bed Acut winyo ma kome tek, ento en tye ki wac kom madit, mito cam ma opote alodi, pimeno maro kiyo lodwar mukene me neko cam bote.
Lunek muywek bot Acut en aye nguu/atunya, ma teki guneko lee, ci gin tugi bino ki tek wang me laro kom ringo ki atunya cut, ki bere, atunya dong ongeyo kit tim pa Acut pi kare malac, ma ka gidwaro dwar, nongo gingeyo nga ma tye ka kengo wanyo camgi. Ci ka dong oo kacam, kukukuku mo matek obibedo pe, ngat man camo ma ka cinge ki doge.
Acut bene maro bedo kama luyang ringo weko cogo ki ka ringo mogo ma pe gimito, ma gicayo ki dogi kwede. Acut camo ringo mo keken, kite ma okwok romo mene, camo medo ki kwidi kwoke ducu. Meno aye oweko Acholi ojero ki Acut ni gicamo labongo ngono ni. Ngat macamo ringo pa Acut pe wacel.
eng_Latn luo_Latn fur_Latn luo_Latn dik_Latn luo_Latn luo_Latn